న్యూఢిల్లీ: దేశీయ ఐటి రంగంలో పెద్ద ఎత్తున ఉద్యోగాలు గల్లంతవుతున్నాయి. కొత్త నియామకాలు అంతంత మాత్రంగానే సాగుతున్నాయి. అబ్బురపడే రీతిలో వేతనాలు పెంచుతున్నారన్న మాట వినిపించడం లేదు. ఇలాంటి పరిణామాలు దేశంలోని సాఫ్ట్వేర్ అండ్ సర్వీసెస్ హబ్స్గా ఉన్న పట్టణాల్లో ఇళ్ల అద్దెలను ప్రభావితం చేస్తున్నాయని పరిశ్రమ సంఘం అసోచామ్ నివేదిక చెబుతోంది. జూలై నుంచి తదుపరి మూడు త్రైమాసికాల్లో ఇళ్ల అద్దెలు 10 శాతం నుంచి 20 శాతం వరకు తగ్గవచ్చని అసోచామ్ పేర్కొంది. నియామకాలు, ఉద్యోగుల వార్షిక వేతనాల పెంపుపై ఒత్తిడి నెలకొన్న నేపథ్యంలో బెంగళూరులోని ఇళ్ల యజమానులు ఇళ్ల అద్దెలను తగ్గిస్తున్నట్టు తెలిపింది. ఇప్పటికే అద్దెకు ఉన్న వారు పరిశ్రమలో నెలకొన్న పరిస్థితిని గురించి వివరిస్తూ అద్దె పెంచకుండా ఉండేలా యజమానులతో మాట్లాడుకుంటున్నారని పేర్కొంది. నెలవారీగా 50 వేల రూపాయలకన్నా ఎక్కువ అద్దె చెల్లిస్తున్న వారికి పరిస్థితి కాస్త సానుకూలంగా మారుతోంది. ఇక వచ్చే మూడు  త్రైమాసికాల్లో బెంగళూరు, చెన్నై, హైదరాబాద్ వంటి నగరాల్లో ఇళ్ల అద్దెలు 10-15 శాతం తగ్గవచ్చని, పుణెలో 20 శాతం వరకు తగ్గడానికి ఆస్కారం ఉందని అసోచామ్ నివేదిక చెబుతోంది.
newdhilly: desheeya aiti rangamlo pedda ettuna udyogaalu gallantavutunnaayi. kotta niyaamakaalu antanta maatramgaane saagutunnaayi. abburapade reetilo vetanaalu penchutunnaaranna maata vinipinchadam ledu. ilanti parinaamaalu desamloni saftvare and survices habsga unna pattanaallo illa addelanu prabhaavitam chestunnayani parisrama sangham asocham nivedika chebutondi. juulai nunchi tadupari moodu traimaasikaallo illa addelu 10 saatam nunchi 20 saatam varaku taggavacchani asocham perkondi. niyaamakaalu, udyogula vaarshika vetanaala pempupai ottidi nelakonna nepathyamlo bengaluruloni illa yajamaanulu illa addelanu taggistunnattu telipindi. ippatike addeku unna vaaru parisramalo nelakonna paristhitini gurinchi vivaristuu adde penchakunda undela yajamaanulato matladukuntunnarana perkondi. nelavaareegaa 50 vela roopaayalakannaa ekkuva adde chellistunna vaariki paristhiti kaasta saanukuulamgaa maarutondi. ika vache moodu  traimaasikaallo bengaluru, chennai, hyderabad vanti nagaraallo illa addelu 10-15 saatam taggavacchani, punelo 20 saatam varaku taggadaaniki askaram undani asocham nivedika chebutondi.